google/wiki40b huggingface dataset:
Marie-Thérèse Colimon-Hall

Marie-Thérèse Colimon-Hall (født 11. april 1918, død 1997) var en haitisk forfatter.
Colimon ble født i Port-au-Prince og begynte sitt forfatterskap som dramatiker og publiserte fem skuespill mellom 1949 og 1960. I 1974 utga hun sin første og mest kjente roman, Fils de Misère. Hun skrev også essays, noveller, og barnelitteratur. Colimons observasjoner av det haitiske folks kamp mot fattigdom ga en særlig brodd til hennes arbeid, noe som er tydelig i blant annet Fils de Misère. I novellesamlingen Les Chants des sirenes utforsket hun den smertefulle virkningen av Haitis diaspora både på individer i eksil og det haitiske samfunnet.
That's How You Write a Song

Melodi Grand Prix

Rybak sendte inn «That's How You Write a Song» til Melodi Grand Prix 2018, og av over 1 200 innsendte bidrag ble den plukket ut som én av ti finalister til den norske finalen i Oslo lørdag 10. mars 2018. Sangen ble sluppet for strømming og salg under en pressekonferanse på NRK Marienlyst 15. januar 2018.
Sangen var det tiende og siste bidraget ut på scenen av ti finalister i den norske finalen. I ukene før finalen seilte «Who We Are» opp som den store favoritten hos spillselskaper og den norske Grand Prix-klubben, mens «That’s How You Write a Song» lå som nummer to. Vidar Villas «Moren din» var imidlertid den mest spilte låten av deltakerne på strømmetjenesten Spotify med over én million avspillinger dagen før den norske finalen. «That's How You Write a Song» var bare den femte mest strømmede med litt over 150 000 avspillinger.
I den norske finalen kjempet de to forhåndsfavorittene «Who We Are» og «That's How You Write a Song» til slutt i en gullduell, der Rybak fikk flest stemmer og vant konkurransen. Dette var andre gang Rybak vant Melodi Grand Prix, etter å ha vunnet med «Fairytale» ni år tidligere.

Eurovision Song Contest

Etter å ha vunnet den norske finalen, var «That's How You Write a Song» Norges bidrag til Eurovision Song Contest i Lisboa i mai 2018. Sangen vant semfinale 2 torsdag 10. mai og kvalifiserte seg til finalen lørdag 12. mai. 
I finalen var sangen det syvende bidraget ut på scenen. Til slutt endte «That's How You Write a Song» på en 15. plass av 26 finalister.

Om sangen

«That's How You Write a Song» er en popsang med engelsk tekst. Sangen inneholder scatting, oppkonstruerte stavelser og lyder som skal etterligne instumentlyder. Rybak spiller også fele i siste halvdel av sangen.
I teksten synger Rybak om at det ikke er vanskelig å skrive en sang, og at du bare må føle det og synge på melodien hele dagen lang.
Gryteunderlag

Utforming og bruk

Gryteunderlaget kan være lagd av tre, kork, tovet ull, keramikk og andre materialer som leder varmen dårlig. Også en stor gryteklut, en keramikkflis, en tallerken snudd opp-ned eller en skjærefjøl kan gjøre samme nytten. Ved flere turiststeder selges keramikkfliser dekorert med populære motiver som nyttige souvenirer. Disse kan enten være med filt under, eller i egen ramme.
Gryteunderlaget kan også være utformet som en rist av metall, for eksempel smijern, og med lave bein eller føtter. En slik grytefot eller stativ ble opprinnelig også brukt til å ha grytene på når en varmet maten over ilden. 
Ved finere dekking av bord serveres gjerne varm mat og drikke i egne gryter og boller, på fat og i kanner, for eksempel av glass eller keramikk, som ikke skader bordet. Dermed blir gryteunderlaget overflødig. Det finnes for øvrig egne varmeplater og små bordovner, på engelsk ofte kalt hot plates, for å holde den serverte maten varm. Slike brukes særlig på restauranter og ved større buffeter.

Gryteunderlag på andre språk

Gryteunderlag heter grytunderlägg på svensk, onderzetter på nederlandsk, Topfuntersetzer på tysk, sous-plat på fransk og trivet eller pot stand på engelsk. Brikke til å ha under glass og liknende heter på engelsk coaster eller beermat.
Bryting under de britiske imperie- og samveldeleker 1962

Bryting under de britiske imperie- og samveldeleker 1962. Bryting var en av flere sporter under de britiske imperie- og samveldeleker (British Empire and Commonwealth Games) som ble arrangert i Perth i Australia i perioden 22. november til 1. desember 1962. Det var de sjuende lekene i det som kom til å bli Samveldelekene (Commonwealth Games) fra 1978. De fire første lekene het de britiske imperielekene (British Empire Games) de neste fire (1962-1966) het (British Empire and Commonwealth Games). I lekene i 1962 ble det konkurrert i sju vektklasser i bryting, kun for menn. Pakistan ble beste nasjon med seks gullmedaljer foran England med en.
Selfamilien

Beskrivelse

Artene i selfamilien har en strømlinjeformet kropp og lemmer som har blitt omdannet til effektive svømmeredskaper, kalt luffer. Framlemmene kan brukes når dyra beveger seg på land eller fastis, mens baklemmene imidlertid ubrukelige utenfor vannet. Et tykt spekklag tjener som opplagsnæring og varmeisolering.
Selene kan lagre store mengder oksygen i blodet slik at de kan være lenge under vann. Selene i nordlige farvann spiser kun fisk og oppholder seg i vannet hele tiden, unntatt for å hvile, hårfelling og fødsel.

Taksonomi

Phocidae (selfamilien) og de to utdødde slektene Allodesmus og Desmatophoca utgjør tilsammen superfamilien Phocoidea, som er en klade innen Pinnipedia (seldyrene). Pinnipedia utgjør videre, sammen med superfamiien Musteloidea (mårlignende rovpattedyr) og de to familiegruppene Ursidae (bjørnefamilien) og Hemicyonidae (hundebjørner), kladen Arctoidea (bjørnelignende rovpattedyr). Arctoidea utgjør sammen med Canidae (hundefamilien) og den utdødde familiegruppen Amphicyonidae (bjørnehunder) underordenen Caniformia (hundelignende rovpattedyr).
Lend Lease Group

Lend Lease Group (offisielt Lend Lease Corporation Limited) er et internasjonalt eiendoms- og infrastrukturselskap med hovedkontor i Sydney i Australia. Selskapet ble etablert av Dick Dusseldorp i 1958 for å finansiere byggekontrakter for offentlige bygg og anlegg. I 1961 overtok selskapet Civil and Civic fra Bredero's Bouwbedrijf.

Virksomhet

Selskapet opererer i mer enn  40 land hvor Lend Lease Project Management & Construction Division konstruerer og bygger på store prosjekter.  Selskapet driver også med blant annet bygging og utleie av leiigheter, adminisrasjon av investeringer i fond, salg, utleie, utviking av infrastruktur og investering i nyskapende teknologi.
Star Wars: X-Wing vs. TIE Fighter

Senere utgaver

En redusert demoversjon av spillet kalt Flight School var inkludert i X-Wing Collector Series, som også inkluderte oppgraderte versjoner av de to første spillene i serien. I denne utgaven var X-Wing og TIE Fighter utstyrt med grafikkmotoren som X-Wing vs. TIE Fighter brukte. Flight School var også inkludert i X-Wing Trilogy fra 2000 som inkluderte alt fra Collector Series og fullversjonen av Star Wars: X-Wing Alliance. I 2000 ga LucasArts også ut en samlepakke som inneholdt både X-Wing vs. TIE Fighter og utvidelsespakken Balance of Power.
Thomas Sivertsson

Klubblag

Sivertsson startet sin karriere i Halmstad, men meldte overgang til HK Drott i 1988. I den svenske eliteserieklubben vant han flere SM-gull, og dro i 2000 til den spanske klubben Granollers. Etter kun ett år i Spania, flyttet Sivertsson til Danmark og signerte i 2001 for storklubben Kolding.

Landslag

Sivertsson ble tatt ut på det svenske herrelandslaget i 1992, og fikk oppleve ett VM-gull, to OL-sølv og tre EM-gull, før han i 2002 ga seg etter 208 kamper og 458 mål. OL-sølvene ble vunnet under Sommer-OL 1996 i Atlanta og Sommer-OL 2000 i Sydney, og Sivertsson ble Verdensmester under Håndball-VM 1999 og Europamester i 1998, 2000 og 2002.

Klubblag

Etter å ha avsluttet sin spillerkarriere i Kolding, ble Sivertsson utnevnt til assistenttrener og senere sportssjef. Når han i 2008 overtok hovedtrenerjobben etter sin storebror, Ulf Sivertsson, vant klubben det danske seriemesterskapet. Han bestemte seg deretter for å forlate klubben til fordel for den polske klubben Wisła Płock.

Landslag

Etter å ha vært assistenttrener for det portugisiske herrelandslaget under ledelse av Mats Olsson og det svenske kvinnelandslaget under ledelse av Torbjörn Klingvall, overtok Sivertsson jobben som landslagssjef for Sveriges kvinnelandslag i desember 2013.
Kanban

Kanban er en måte for å begrense igangsatt arbeid i et produksjonsanlegg. En ny jobb må vente hvis antall påbegynte jobber har nådd en grense (MAX). Så snart en jobb er ferdig, kan neste ventende jobb settes i gang.
Ordet er japansk og betyr «kort» eller «tegn/signal». Det ble et kjent begrep innen logistikk utover 1970-tallet, som en av de ni hovedfunksjonene i Toyota Production System for å minimere produksjonskostnadene. Generelt sett er teknikken ikke annet enn et køsystem med blokkering, som i biltrafikk: En bilsjåfør kjører ikke videre, hvis ikke bilen foran har forflyttet seg og gitt plass.
Kanban er en pullteknikk, der man drar i gang arbeid etter behov, og brukes til dels i just-in-time-produksjon (JIT). Motsetningen til Kanban er pushteknikk, der man planlegger en større produksjon for å imøtekomme langsiktige behov i markedet. Med pullteknikken produserer man kun når behovet oppstår.

Eksempel på et kanbansystem

Man har produksjon av et hvilket som helst produkt. Operatøren har to hyller, én på hver side av operatørens arbeidsområde. Råmaterialene plasseres på den ene hyllen, og når operatøren er ferdig med sitt arbeid, legges resultatet (hans ferdig tilvirkede produkt) på den andre hyllen. Disse to hyllene fungerer nå som kanban. Hyllen med ferdig tilvirkede produkter avspeiler kundens behov, slik at når denne hyllen er tom, må operatøren produsere mer. Det samme gjelder på operatørens inngående hylle: Når denne hyllen er tom, må en ansvarlig sørge for å fylle opp med råmaterialer. Disse hyllene skal til enhver tid ikke romme mer enn kundens behov, optimalt ett eksemplar eller objekt.
Kirwanveggen

Kirwanveggen er en fjellrekke i Dronning Maud Land, beliggende mellom Amundsenisen i sør og Ritscherflya og Pencksøkket i nordlige del av Maudheimvidda. Kirwanveggen strekker seg om lag 150 kilometer fra nordøst til sørvest og består av en rekke klipper og markante tinder, spekket med isbreer og bratte ishellinger.
Den nordlige enden av fjellrekken, Neumayerskarvet, ble flyfotografert av den tyske antarktisekspedisjonen 1938–39, men kartene som ble produsert på bakgrunn av disse gjenga ikke fjellkjeden korrekt. Kirwanveggen ble kartlagt av norske kartografer basert på undersøkelser og flyfotografering under den norske antarktisekspedisjonen 1956–60 og oppkalt etter Laurence P. Kirwan, direktør i Royal Geographical Society.
Tømmermannspanel

Tømmermannpanel er en stående veggkledning med over- og underligger. Tømmermannpanel er den mest utbredte utvendige paneltypen på trehus i Norge.
Bredden på overliggerne varierer fra fem til åtte tommer, på småhus er det brukt bord ned til fire tommers bredde. Tykkelsen var fra gammelt vanligvis 1 ”, sjeldnere 5/4 ”, etter 1900 ofte 7/8 ”.
Tømmermannpanel ble vanlig ved kleding av laftetede tømmerhus fra 1600-tallet. På store hus ble panelet brukt frem til omkring 1800, på småhus til omkring 1870. På denne tiden ble overliggeren gjerne pyntet med profilering. Tidlig på 1900-tallet kom paneltypen tilbake, og etter andre verdenskrigen er den nå uten profilering, blitt svært vanlig på alle slags trehus. Med dagens mål blir den satt opp med minst 19 mm tykke bord og mellom 125 og 200 mm brede overliggere. Underliggerne kan være ned til 67 mm brede. Overlappingen bør være 20-30 mm.
Tømmermannskledingen blir satt opp med margsiden ut. Det er spesielt viktig at overliggeren har margsiden ut, siden bordet når de tørker vil krumme seg som om årringene forsøkjer å rette seg ut. Er bordet lagt feil vei, vil det bli en glippe mellom overliggeren og underliggeren. Avstanden fra ytterkanten av en overligger til ytterkanten av neste overligger kaller vi panelmodul. Siden vi kan variere overlappingen blir panelmodulen fleksibel, og før en starter legging, kan en regne ut en passelig panelmodul for ytterveggen en vil bordkle. Så spikrer en opp underbordene med den avstanden en har regnet ut, før en spikrer på borda utenpå disse.
Tolkebyrå

Et tolkebyrå formidler tolketjenester til personer eller bedrifter som har behov for å kunne kommunisere på tross av språkproblemer. Tolkebyråer henvender seg til kunder både i offentlig og privat sektor som ikke har egne rutiner for å formidle oppdrag til kvalifiserte tolker. Det er ikke noen konsesjonsordning/krav til tolkeformidlingsbyråer, og formidlingsbyråene formidler oppdrag også til personer uten tolkefaglige kvalifikasjoner.  
Den offentlige oversikten over kvalifiserte tolker (statsautoriserte tolker og tolker med tolkeutdanning) finnes i Nasjonalt tolkeregister.
Tomoaki Ogami

Karriere

Tomoaki Ogami startet sin profesjonelle karriere i Júbilo Iwata i 1993. Han har også spilt for Avispa Fukuoka.
Tåtten om Einar Skulason

Tåtten om Einar Skulason (Einars þáttr Skúlasonar) er en tått, en kort islendingesaga fra 1200-tallet. Historien foregår i Norge på 1100-tallet og handler om skalden Einar Skúlasons besøk hos de norske kongene Sigurd Munn og Øystein Haraldsson (samkonger 1142-1155) hvor han diktet Geisli.
Utgitt på norsk i fembindsverket Islendingesagaene, 2014.
5. serierunde i Tippeligaen 2015

5. serierunde i Tippeligaen 2015 ble innledet onsdag 29. april 2015 klokken 19.00 med kampene mellom Sarpsborg 08 og Odd på Sarpsborg stadion, og Molde og Strømsgodset på Aker Stadion.
Kakadueciklide

Akvaristikk

Kakadueciklide er en populær akvariefisk som finnes i flere oppdrettsvarianter.
Den regnes som en dvergciklide.
Kakadueciklide holdes gjerne i harem med én hann og to-tre hunner. Akvariet bør romme minst 60 liter.
Den foretrekker bløtt, surt vann med en temperatur på 24-28 °C.
Center for Beredskabskommunikation

Center for Beredskabskommunikation (CFB) er en avdeling i Rigspolitiet med ansvar for å utvikle effektive, velfungerende og teknologisk oppdaterte kommunikasjonssystemer som de danske beredskaper kan anvende internt og på tvers av sektorene. CFB har til oppgave å sikre drift og utvikling av SikkerhedsNettet (SINE) og politiets 112-alarmsentraler.
CFB har ca. 25 ansatte.
Sous

Sous (arabisk: سوس) eller Souss, er et område i sørvestre Marokko og er en del av regionen Souss-Massa-Drâa.
Området er en fruktbar elveslette rundt elva Oued Sous. Det er avgrenset i nord av en utløper fra Høy-Atlas, og i sør ligger fjellkjeden Anti-Atlas mellom Sous og Sahara. Den opprinnelige vegetasjon var en savanne med argantrær og akasier, men det drives nå intensivt jordbruk ved hjelp av vann fra Oued Sous.
De fleste innbyggerne i Sous er berbere. Den største byen i området er Agadir.
Gabriel Moseid

Biografi

Han gikk på amtsskole 1899–1900 og fortsatte deretter i to år på Søgne landbruksskole 1900–1902. Gabriel Moseid overtok farsgården Moseid i 1909. Han engasjerte seg i politikk og var medlem av Vennesla kommunestyre 1910–1913, 1913–1916, 1916–1919, ordfører 1919–1922. I denne tiden var han også bokholder og kasserer i Vennesla Sparebank i perioden 1915–1921.
Stor havnål

Beskrivelse

Stor havnål er en lang og tynn fisk med glatt overflate. Beinringene er dekket av tykk hud og gir kroppen et ovalt utseende. Den har kun ryggfinne som voksen. Yngelen har noen tynne brystfinner. Hannfisken blir inntil 40 cm lang og hunnfisken inntil 60 cm lang.
Lembu

Utseende

En middelsstor, lang og tynn, mørkt brunrød trebukk. Antennene er tynne og en del lengre enn kroppen. Pronotum er tønneformet, litt lengre enn bredt, dekkvingene parallellsidige. Beina er forholdsvis lange, slanke.

Levevis

Larvene lever i død ved, mest av løvtrær.

Utbredelse

Arten er utbredt i Paraguay.
Atman

Atman betyr «selv» og brukes om menneskets sjel. Uttrykket kommer fra buddhismen og hinduismen. Atman beskriver menneskets evige åndelige del. Buddhistene benekter denne evige Atman og har læren om an-atman eller «ikke-atman». Hinduer tror at alle levende vesener har en evig sjel, som de kaller Atman. De tror at sjelen vandrer videre til en ny eksistens, omtrent som når noen kler av seg de gamle klærne og tar på seg nye.
Ifølge vedisk filosofi er Atman dekket av fem lag av ignoranse: Koshaer
SS-Junkerschule

SS-Junkerschule var kadett-skoler som utdannet offiserer for Waffen-SS under andre verdenskrig. SS-Junkerschule Tölz ble etablert i 8. august 1937 i Bad Tölz i Bayern på bakgrunn av den første Führerschule der SS-Verfügungstruppe som var etablert der i nyoppførte lokaler høsten i forveien. Samtidig ble det også opprettet en tilsvarende skole på Braunschweiger Schloss i Braunschweig i Niedersachsen. Sommeren 1943 ble tilsvarende skole opprettet i Klagenfurt og våren 1944 i Praha.
Skolen i Bad Tölz opphørte i sin form 25. mars 1945 da skolens lærere og kadetter dannet grunnstammen i den nyopprettede 38. SS-divisjon «Nibelungen» og ble satt inn i kampene mot amerikanerne i Bayern.

Bakgrunn

Skolene bygget på tidligere lederopplæring innen SS og de første kullene utdannet de fremtidige lederne innen SS-Verfügungstruppe, Ordnungspolizei, SS-Totenkopf-Verbände og Sicherheitsdienst. Etter at Waffen-SS fikk en mer selvstendig rolle som SS' militære gren sommeren 1940, ble skolene mer militært orientert, i tillegg til den politiske opplæringen som hele tiden hadde en stor del av pensum.
Etterhvert som de tyske styrkene begynte å mangle mannskaper, ble det også åpnet for utenlandske statsborgere i Waffen-SS. Dette førte også til at man i 1942 SS-Hauptamt bestemte at man også skulle ta inn utenlandske elever ved denne skolen. Sturmbannführer Fritz Klingenberg fikk i oppdrag av SS-Hauptamt å lede utdanningen av de utenlandske frivillige på Tölz. Han samlet dem i en egen Lehrgruppe.

Kurser med nordmenn

Totalt er det identifisert 235 som ble tatt opp som elever ved skolen i Tölz, og av disse ble 141 uteksaminert fra skolen. Frafallet skyldtes både sortering etter oppnådde resultater, vurdering av egnethet, men også språkproblemer, sykdom, kulturkollisjoner, politiske uoverensstemmelser som gjorde at noen som sluttet av fri vilje. Blant de kursene som uteksaminerte nordmenn, var:

Invalidekurs

Ved siden av hovedkursene og offiserskursene gikk det også invalidekurs med norske deltagere, totalt 7 kurs gikk med norske deltagere mellom 1942-45.
Psykopomp

Psykopomp er et mytologisk vesen som opptrer i de fleste religioner, en ånd, en gud, en daimon, eller en engel, og dens hensikt er å sluse og lede de nydøde sjeler over til livet-etter-dette, i dødsriket.
Disse vesener kalles for psykopomper etter det greske ordet ψυχοπομπός (psychopompos) som bokstavelig betyr «sjelenes veileder». Deres rolle er ikke å dømme de avdøde, men ganske enkelt gi dem trygg ferd til etterlivet i underverden. De er ofte framstilt i gravkunst og har i ulike tider og i ulike kulturer blitt assosiert med fugler som ravner, kråker, ugler, spurver, og dyr som hester, hjorter og delfiner.
I analytisk psykologi (også kjent som jungiansk psykologi) er psykopomp en formidler mellom det ubevisste og bevisste. Det er symbolsk personifisert i drømmene som en vismann (eller kvinne), eller noen ganger som et hjelpsomt dyr. I mange kulturer fyller sjamanen rollen som psykopomp. Dette kan muligens ikke bare omfatte å følge sjelen til den døde, men også omvendt: å gi hjelp ved fødsel, å introdusere den nyfødtes sjel til verden.
Sammenlign Vergilius’ rolle som veiviser i Helvete og Skjærsilden i Dantes Den guddommelige komedie.
Krig og fred

Oversettelser

I 1885 ble den franske utgaven fra 1879 oversatt til dansk. Edvard Brandes tok æren for oversettelsen, som i virkeligheten var foretatt av Paul Gauguins kone, Mette Sofie Gad. I 1884 forberedte Brandes oppstarten av avisen Politiken, og trengte en føljetong - den fortsettelsesromanen, som datidens aviser daglig trykket et avsnitt av. Brandes hadde oppdaget Krig og fred, som forelå i fransk oversettelse. I sin forreklame for Politiken lovet han leserne en føljetong «af betydelig underholdningsværdi»; og Mette Gauguin ble satt i gang med å oversette Krig og fred til dansk. Brandes solgte også oversettelsen til Gustav Philipsens forlag, som utgav romanen som hefter i subskripsjon. Brandes hadde planlagt et forord til utgivelsen, men rakk ikke å skrive det, og lot i stedet Philipsen skrive på tittelbladet «udgivet på dansk af Edvard Brandes». Til J.P. Jacobsen forklarte Brandes at «det er en dame, hvem jeg låner mit navn». Mette Gauguin gikk glipp av æren og ble attpåtil dårlig betalt, med bare kr 15,- pr ark.
I 1895–1896 kom den ut i ny utgave oversatt direkte fra russisk av Wilhelm Gerstenberg (1844–1912). I 1930–31 ble den oversatt til norsk av Erik Krag, og denne oversettelsen kom i en rekke utgaver. I 1967 kom det en nynorsk utgave i fire bind oversatt av Arne Gallis, Bjarne Fidjestøl og Olav Rytter. Geir Kjetsaa nyoversatte i en utgave utgitt fra 2001 til 2004
Det er også spilt inn en lydbokutgave lest av  Magnus Grønneberg og en komplett 28-timers lydbokutgave lest av Anders Ribu. 
I 1977 ble Krig og fred satt opp som teaterstykke på Rogaland teater.

Filmatiseringer

Boka er filmatisert flere ganger. En sovjetisk versjon fra 1966-7 regissert av Sergej Bondartsjuk varer åtte timer  og vant en Oscar i kategorien beste utenlandske film; mens (den i Vesten) mest kjente versjonen er en Hollywoodversjon fra 1956 med Audrey Hepburn og Henry Fonda. BBC laget i 1972 en tyveepisoders dramaserie med Antony Hopkins i hovedrollen som Pierre.
Långvik

Långvik er et tettsted i Värmdö kommune på øyen Ingarö i Stockholms län i landskapet Uppland i Sverige. I 2010 hadde tettstedet 559 innbyggere.
Afrikamesterskapet i fotball 2015 Sluttspill

Afrikamesterskapet i fotball 2015 Sluttspill ble holdt fra den 31. januar og ble avsluttet den 8. februar med finalen. Kampene ble spilt i Malabo og Bata i Ekvatorial-Guinea.

Sluttspill

Alle tidene er oppgitt i lokal tid, WAT (UTC+1).
Faking It

Oppsummering

På Hester Videregående i Austin er det å være unik det som gjør populær. Etter mange mislykte forsøk på å bli unik, blir Karma Ashcroft (Katie Stevens) og hennes beste venn Amy Raudenfeld (Rita Volk) invitert på en fest av den populære og homofile Shane Harvey (Michael J. Willett) som tror at jentene er et lesbisk par.
På festen forteller Shane Harvey at de er det første lesbiske paret på skolen, og de blir nominert til «Homecoming Queens». Populariteten ved å late som de er lesbiske fører til at Karma vinner oppmerksomheten til den kjekke Liam Booker (Gregg Sulkin), mens Amy innser at hun har reelle romantiske følelser for Karma.
Inverse trigonometriske funksjoner

Skrivemåter

Inverse trigonometriske funksjoner kan noteres som arcsin x, arccos x, arctan x eller sin⁻¹ x, cos⁻¹ x, tan⁻¹ x.
Acrophtalmia

Utseende

Små til middelsstore, brunlige sommerfugler.
Undersiden av vingene er stort sett brunhvite, med én store øyeflekk på bakvingen og én på forvingen.

Levevis

Artene i slekten Acrophtalmia er uvanlige da de ikke går på enfrøbladete planter som de fleste ringvinger, men derimot på karsporeplanter i dvergjamnefamilien (Selaginellaceae).

Utbredelse

Gruppen er utbredt fra Filippinene i vest til Molukkene i øst, med størst artsmangfold på Filippinene.
FA-cupen 1927/28

FA-cupen 1927/28 var den 53. sesongen av den engelske FA-cupen. Blackburn Rovers vant 3–1 over Huddersfield Town i finalen.
Peter Bohn

Peter Bohn (født 1833, død 1925) var en tysk musikkpedagog og musikkhistoriker.
Bohn arbeidet det mest av sitt liv som lektor i Trier, og har utgitt tyske oversettelser og kommentert verdifulle musikkteoretiske avhandlinger fra middelalderen og skrevet flere artikler, blant annet om orgelbygging.
Norway Supporter Team

Norway Supporter Team (forkortet til NST) er en supporterklubb for norsk skøytesport og er åpen for alle skøyteinteresserte. President siden 1996 har vært Petter Ellingsen fra Oslo.
NST's har satt sin hovedoppgave til å heie frem norske skøyteløpere over hele verden, en annen oppgave er å støtte norsk skøytesport i sin helhet.
De utgir eget medlemsblad.
Landslagstreneren Jarle Pedersen har et eget hjørne på NST's nettside.
I 2006 ga skøytekøntribandet Melkesyra ut albumet Hurtigløpskøntri med blant annet sangen «Norway Supporterteam»
Vasaloppet 2007

Vasaloppet 2007 ble arrangert den 4. mars 2007, og var den 83. utgaven av Vasaloppet.